
HOTĂRÂREA nr. 221/ 2022
privind aprobarea repartizării unor locuinţe ANL situate administrativ în Municipiul Lupeni, Bulevardul Păcii,

judeţul Hunedoara, conform listei anuale de priorităţi
hotărârea a fost aprobată prin vot liber exprimat cu unanimitate de voturi

Consiliul Local al Municipiului Lupeni,

Având în vedere Proiectul de hotărâre nr. 220/ 2022 precum și Referatul de aprobare nr. 35.440/ 18 noiembrie 2022 al domnului Lucian Marius Resmeriță, Primar al Municipiului Lupeni prin care propune Consiliului local al Municipiului Lupeni repartizarea unor locuințe situate administrativ în blocul 56 ANL, Bulevardul Păcii din Municipiul Lupeni;  
Văzând:

· Raportul nr. 35.423/ 18 noiembrie 2022 al Comisiei Sociale pentru analizarea cererilor de locuințe pentru
repartizarea locuințelor pentru tineri, destinate închirierii din Municipiul Lupeni;
· Raportul nr. 35.677/ 21 noiembrie 2022 prezentat de  Compartimentul  de  Sprijin al  Asociațiilor de  Proprietari, din
cadrul Aparatului de specialitate al Primarului Municipiului Lupeni; 
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;
În conformitate cu prevederile art. 8 alin. (3) al Legii nr. 152/ 1998 – privind înfiinţarea Agenţiei Naţionale pentru Locuinţe, republicată, cu modificările şi completările ulterioare;

Cu aplicarea prevederilor Hotărârii Guvernului nr. 962/ 2001 privind aprobarea Normelor Metodologice pentru punerea în aplicare a prevederilor Legii nr. 152/ 1998 – privind înfiinţarea Agenţiei Naţionale pentru Locuinţe, actualizată;
În temeiul dispoziţiilor art. 129 alin. (1), alin. (2) lit. „c” şi lit.„d”, alin. (7) lit. „q” şi art. 139 alin. (3) lit. „g” din Ordonanța de Urgență nr. 57/ 2019 privind Codul administrativ
HOTĂRĂŞTE:
Art. 1 Se aprobă repartizarea locuinţei situate administrativ în blocul 56 – ANL sc. 1, et. 5, ap. 20, Bulevardul Păcii, Municipiul Lupeni, judeţul Hunedoara, doamnei Muntean Alina, aflată pe prima poziție, repartizabilă, a listei anuale de priorități la categoria Apartament cu 1 camere.
Art. 2 Se aprobă repartizarea locuinţei situate administrativ în blocul 56 – ANL sc. 2, et. 1, ap. 6, Bulevardul Păcii, Municipiul Lupeni, judeţul Hunedoara, doamnei Romanescu Mădălina Elena, aflată pe a doua poziție, repartizabilă, a listei anuale de priorități la categoria Apartament cu 1 camere.

Art. 3 Se aprobă repartizarea locuinţei situate administrativ în blocul 56 – ANL sc. 1, et. 2, ap. 8, Bulevardul Păcii, Municipiul Lupeni, judeţul Hunedoara, doamnei Moldovan Cornelia Daniela, aflată pe a treia poziție, repartizabilă, a listei anuale de priorități la categoria Apartament cu 1 camere.

Art. 4 Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.

Art. 5 Prezenta hotărâre se comunică Instituţiei Prefectului judeţului Hunedoara în vederea verificării legalităţii, Primarului Municipiului Lupeni, doamnelor Muntean Alina, Romanescu Mădălina Elena și  Moldovan Cornelia Daniela iar la cunoştinţă publică prin publicarea pe site-ul Municipiului Lupeni.

Lupeni, 

